Den Vest-Sjællandske Avis, 1839-09-06
Frankrig. General Sebastiani har den 26de Aug. forladt Paris og begivet sig paa Reisen til London. – Som man siger, skal en af MarschalSoults Adjutanter afgaae med en ny vigtig Mission til Konstantinopel. - Man venter, at Hr. Thiers vil indtræffe i Paris den 15de Septbr. - Hertugen, af Orleans reiser til Algier. Nogle mene, at Hertuginden vil ledsage ham derhen, dog er dette usandsynligt, da hun er upasselig. - J Havre glæder man sig paa en meget barnagtig Maade over Nedsættelsen af Sukkertolden. Et Skib er afgaaet derfra til Martinique med et 36 Fod langt Flag, hvorpaa stod skrevet med Kæmpebogstaver: "degrevement des sucres, og nedenunder stod med to Fod høie Tall: "12 Franker." En Mand har paa Børsen, viist sig med en trefarvet Fane og et Sukkerrør over samme, nedenunder derimod en Runkelroe, som var indhyllet i et Sørgeflor. - Leirens Manoeuvre ved Fontainebleau vil, som det hedder, begynde den 15de Septbr. - Fra Toulon skrives under 21de Aug. Rustningerne for Levanten beskjeftige alle Arbeiderne i vor Havn. Om Jndskibning af Tropper tales her ikke mere; Lalande skal være bemyndiget til at sætte et Marinecorps i Land for at indtage et af Dardanelslottene, dersom Russerne ville intervenere til Lands eller til Vands. Paa den anden Side er et umaadeligt Forraad af alle Arter samlet, hvilket Hertugen af Orleans skal tage ombord og overføre til Algier Forberedelserne blive gjorte saa vidtløftige, som omdet gjaldt Erobringen af hele Algier. Men Foretagendet vil heller ikke indskrænke sig til at tage Fortet Hamza i Besiddelse; det samme Armeecorps vil passere Setif, Dschimilah, Milah, Konstantineh og derfra østligt gaae løs paa Fæstningen Keff. Det er en Marsch af 150 Lieues. Som det hedder, vil Expeditionen bryde op den 5te eller 6te Septbr. og vare 6 til 7 Uger. Dersom Veiret ikke begunstiger Expeditionen, saa kan den koste Frankrig mange Folk Abdel Kader har ingen Grund til at fornye Fjendtlighederne, fordi Fortet Hamza ifølge Tillægsfordraget tilhører Frankrig; men da han ikke desto mindre med sine regulaire Tropper beholder en Stilling i Østen saa maa Frankrig være beredt paa, at han sender nogle Stammer imod det. Ved den bestandige Hede tiltager Sygeligheden i Algier, derimod er Sundhedstilstanden i Konstantine god, omendskjøndt der boe mange Mennesker sammen og de fleste Huse frembyde et jammerligt Syn. Men Luften er og bliver sund. J det Øieblik, da Hertugen af Orleans begiver sig paa Marschen, skal General Galbois med en Colonne af 1800 Mand trække ham imøde ved Setif- og Medschani. - Fra Toulon skrives endvidere under 23de Aug., at det ved en telegraphisk Depesche er blevet befalet Søpræfecten at udruste de næsten ganske nye Linieskibe, Souverain paa 120 Kanoner, Couronne, Marengo og Nestor paa 82 Kanoner. Man taler om en overordentlig Udskrivning af Arbeidere i alle Marinedistricterne. Havnetelegeaphen gaaer fra Morgen til Aften. – Jfølge Beretninger fra Tunis af 29de f. M. har Frankrig forlangt en Erstatning for Flaadens Sendelse, som forhen beskyttede Beien imod Porten, ligesom og 200000 Piastre for visse Kostbarheder, som den forrige Bei havde frataget en Fransk Kjøbmand uden Betaling; i Mangel heraf truer Frankrig med at bemægtige sig Fortet Keff og Havnen Biserta.